open-index/open-wikipedia-markdown huggingface dataset:
Ιβάν Κλιουν

Ο **Ιβάν Βασιλιεβίτς Κλιουν (Κλιουνκόφ)** (Ρωσικά: Иван Васильевич Клюн, 1873–1943) ήταν Ρώσος καλλιτέχνης και θεωρητικός της Τέχνης. Ανήκει στους καλλιτέχνες της Ρωσικής Πρωτοπορίας.

## Βιογραφία
### Τα πρώτα χρόνια
Γεννήθηκε στο Μπολσίγιε Γκόρκι, της επαρχίας Βλαντιμίρ και ήταν παιδί αγροτικής οικογενειας. Από το 1881 ως το 1892 μετακόμισε μαζί με την οικογένειά του στο Κίεβο της Ουκρανίας. Από μικρός έδειξε την κλιση του για τις τέχνες. Νέος εργάστηκε ως λογιστής σε εργοστάσιο ζάχαρης στην επαρχία Βορόνεζ και περίοδο 1892-1896 έζησε στην Πολωνία, όπου σπούδασε στη Σχολή για την Προώθηση των Τεχνών της Βαρσοβίας (1896). Το 1898, εγκαταστάθηκε στη Μόσχα, όπου συνέχισε να εργάζεται ως λογιστής και από το 1903 μαθήτευσε στο εργαστήρι Φιόντορ Ρέρμπεργκ, όπου γνώρισε και τον Καζιμίρ Μαλέβιτς, μαζί με τον οποίο πορεύτηκε καλλιτεχνικά. Συμμετείχε σε διάφορες εκθέσεις στη Μόσχα, στην Πετρούπολη, στο Αριόλ και στο Κουρσκ.

### Η δημιουργία
Την περίοδο 1914-16 δημιούργησε σειρές ανάγλυφων και γλυπτών στο χώρο. Το 1915 υποστήριξε τον σουπρεματισμό του Μαλέβιτς και τα χρόνια 1915-16 συμμετείχε σε όλες τις μεγάλες εκθέσεις της Ρωσικής Πρωτοπορίας (Τραμ V, 0,10, Το Μαγαζί, Βαλές Καρό).  

Μετά από την Οκτωβριανή Επανάσταση ορίστηκε το 1918 διευθυντής του Κεντρικού Γραφείου Εκθέσεων του Τμήματος Εικαστικών Τεχνών του Λαϊκού Κομισαριάτου Διαφώτισης. Τα επόμενα χρόνια ήταν σε ανώτερες κρατικές καλλιτεχνικές σχολές και κατά την περίοδο 1920-21 ήταν μέλος του Ινστιτούτου Καλλιτεχνικής Παιδείας. Στις επόμενες δεκαετίες ασχολήθηκε με δημιουργίες νεκρών φύσεων σε γεωμετρικές φόρμες και με χρωματικούς συνδυασμούς. Το 1922, παρουσίασε έργα του στην Πρώτη Έκθεση Ρωσικής Τέχνης στην Γκαλερί βαν Ντίμεν στο Βερολίνο. Κατά το διάστημα 1923-30 σχεδίασε μια σειρά φουτουριστικών εκδόσεων και από το 1925 στράφηκε στον Πουρισμό. Τα έργα της περιόδου του Πουρισμού θεωρούνται κατώτερα από τις προγενέστερες δημιουργίες του. Το 1936, ζωγράφισε μία μνημειακή σύνθεση για τον προθάλαμο του Πανρωσικού Ερευνητικού Ινστιτούτου Αλιείας και Ωκεανογραφίας με τίτλο *Η Ζωή στη Θάλασσα*. 

Πέθανε στις 13 Δεκεμβρίου του 1943.
## Παραπομπές


Κατηγορία:Ρώσοι ζωγράφοι
Κατηγορία:Ρωσική πρωτοπορία
Αμπιγιούν αλ-Μπιτρίκ

Ο **Αμπιγιούν αλ-Μπιτρίκ** (αραβικά: , , fl. 630 ΚΕ) ήταν μαθηματικός και κατασκευαστής αστρονομικών οργάνων στην αρχή της Ισλαμικής περιόδου. Είναι γνωστός από αναφορές του Ιμπν αλ-Κιφτί στο Ταρίχ αλ-Χουκάμα και του Ιμπν αν-Ναντίμ στο αλ-Φιχρίστ, τον οποίο ο πρώτος αναφέρει ως Άνιμπουν (, ), και έτσι το όνομά του δεν είναι με βεβαιότητα γνωστό. Πιθανώς δε να ήταν *Απίων* ή *Απίων Πατρίκιος*. Αναφέρεται ως έργο του βιβλίο με τίτλο «*περί της χρήσης του επιπεδοσφαιρικού αστρολάβου*» (, ), το οποίο όμως δεν σώζεται.

## Σημειώσεις


## Παραπομπές


## Πηγές
* 
* 
* 
* 

Κατηγορία:Αστρονόμοι
Κατηγορία:Μαθηματικοί
New Theatre

Το **New Theatre** (τσεχικά: ***Nové divadlo***, ελληνικά: **Νέο θέατρο**) είναι θέατρο στο Πίλζεν της Τσεχίας. Η κατασκευή κόστισε περίπου 880 εκατομμύρια CZK (Κορόνες Τσεχίας). Τα εγκαίνια έγιναν με ένα αφιέρωμα στον Μπέντριχ Σμέτανα και το έργο του *The Bartered Bride.* Ο σχεδιασμός του κτηρίου έγινε από την πορτογαλική εταιρεία 'Contemporânea Lda', αλλά μόνο για την αρχή, γιατί τα οικονομικά δεν συμβαδίζανε με το αποτέλεσμα. Αργότερα η κατασκευή παραδόθηκε στην εταιρεία 'Helika', υπό την ηγεσία του Vladimíra Kružíka. Σύμφωνα με την πρόταση της εταιρείας, θα κτιζόταν ένα συγκρότημα από δύο κτήρια: ένα το παρόν θέατρο και το άλλο για υπηρεσίες. Το κτήριο έχει πέντε ορόφους και βρίσκεται στον πολυσύχναστο δρόμο *Jízdeckou* της πόλης.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στην Τσεχία
Κατηγορία:Θέατρο ανά χώρα
Ηλεκτρονικό σύστημα ελέγχου πτήσης

Το **ηλεκτρονικό [[σύστημα ελέγχου πτήσης]]** είναι η τεχνολογία ελέγχου πτήσης που χρησιμοποιείται πλέον ευρέως. Παρουσιάζει την ιδιομορφία ότι ο πιλότος δεν έχει πια άμεση επαφή με τις επιφάνειες ελέγχου. Αντίθετα, τα χειριστήρια του αεροσκάφους ελέγχονται από υπολογιστές οι οποίοι αποφασίζουν τις παραμέτρους της πτήσης και δίνουν τις εντολές στα υδραυλικά συστήματα (τα οποία είναι κατα τ'άλλα απαράλλακτα σε σχέση με τα προαναφερθέντα). Έτσι αυτό το σύστημα είναι πλήρως υποβοηθούμενο. Οι πιο πολλές κατασκευάστριες εταιρίες (και ειδικά ο οίκος Airbus), έχουν ενσωματώσει στους υπολογιστές προγράμματα ελέγχου των κινήσεων των πιλότων ώστε να αποφεύγονται τυχόν λάθη. Για παράδειγμα, σε περίπτωση που ο πιλότος δώσει εντολή για άνοδο, ο υπολογιστής ελέγχει αν οι συνθήκες (ώση μηχανών, πτερύγια καμπυλότητας, κλπ.) είναι κατάλληλες και αν όχι, τις ρυθμίζει ώστε να μην υπάρξει απώλεια στήριξης. Το σύστημα αυτό χρησιμοποιείται πλέον σε όλα τα μεγάλα καινούρια αεροσκάφη (Airbus A320, Boeing 777, Boeing 787 κλπ.) αλλά και στην πλειονότητα των σύγχρονων καταδιωκτικών 3ης, 4ης και 5ης γενιάς, καθ'ότι η ευκολία της αυτοματοποίησης του ελέγχου του αεροσκάφους σε ακραίες συνθήκες βοηθά τον στρατιωτικό πιλότο να συγκεντρωθεί στην μάχη.

## Εξωτερικοί σύνδεσμοι
* 

Ελεγχος πτησης
Διαγωνισμός Νέων Χορευτών Eurovision 2015

Ο **Διαγωνισμός Eurovision Νέων Χορευτών 2015** θα είναι ο 14ος διαγωνισμός και θα διεξαχθεί στο Nové divadlo (ελληνικά: Νέο Θέατρο) στο Πίλζεν, τη δεύτερη μεγαλύτερη πόλη της Τσεχίας. Θα είναι η πρώτη φορά που ο κρατικός ραδιοτηλεοπτικός φορέας της Τσεχίας (ČT) θα φιλοξενήσει τον διαγωνισμό. Ο διαγωνισμός εστιάζει σε νέους χορευτές ηλικίας 16 μέχρι και 21 ετών, συμμετέχοντας σε μοντέρνους χορούς, μόνοι τους ή ανά ζευγάρια, εφόσον δεν ασχολούνται επαγγελματικά. Δέκα χώρες έχουν επιβεβαίωσαν τη συμμετοχή τους με την Αλβανία και τη Μάλτα να κάνουν ντεμπούτο ενώ η Σλοβακία επιστρέφει μετά από δεκαπέντε χρόνια αποχής. Η Αρμενία, η Λευκορωσία και η Ουκρανία αποσύρθηκαν από τον διαγωνισμό.

## Τοποθεσία
Στις 24 Απριλίου του 2014, η πόλη Πίλζεν επιλέχθηκε να φιλοξενήσει τον διαγωνισμό. Οι λόγοι πίσω από αυτό ήταν ότι η πόλη βγήκε ως πολιτιστική πρωτεύουσα της Ευρώπης για το 2015, και θα ήταν καλό να συμπέσουν μαζί. Τον Νοέμβριο του 2014, ανακοινώθηκε ότι η δημόσια ραδιοτηλεόραση της Τσεχίας, η ČT έχει επιλέξει τον χώρο διεξαγωγής, το New Theatre (Νέο θέατρο). Το κτήριο εγκαινιάστηκε την 1 Σεπτεμβρίου του 2014, αναδύοντας το έργο του Μπέντριχ Σμέτανα, ***The Bartered Bride*** (ελληνικά: *Η ανταλλαγμένη νύφη).*
καθόλου|μικρογραφία|Ο χώρος διεξαγωγής.

## Μορφή
Η μορφή του διαγωνισμού περιλαμβάνει μη-επαγγελματίες χορευτές ηλικίας 16 μέχρι 21 ετών, συμμετέχοντας σε χορούς της δικής τους επιλογής, που έχουν προετοιμάσει αρκετό καιρό πριν τον διαγωνισμό.

Οι κριτές από επαγγελματική πτυχή αντιπροσωπεύουν τα στοιχεία του μπαλέτου και των μοντέρνων χορών. Οι κριτές επιλέγουν τις δύο καλύτερες εμφανίσεις και τις ψηφίζουν.

### Παρουσιαστές
Στις 10 Μαρτίου του 2015, η ČT ανακοίνωσε ότι ο Libor Bouček θα είναι ο παρουσιαστής του διαγωνισμού. Ο Libor είναι γνωστός ως παρουσιαστής της τηλεόρασης, μιλάει Τσεχικά και Αγγλικά. Έχει αρκετή εμπειρία για τη φιλοξενία του διαγωνισμού αφού στην πιο πρόσφατη εμφάνιση του που ήταν στο Ευρωπαϊκό Πρωτάθλημα Ανοιχτού Στίβου 2014, όπου δήλωσε ότι το ρεπερτόριό του είναι ο λόγος που επιλέχθηκε ως παρουσιαστής.

## Κριτές
* -Zenaida Yanowsky (Νικητής το 1993)
* -Alexandra ‘Spicey’ Landé
* - Jiří Bubeníček

## Χώρες
Ο διαγωνισμός έχει μέγιστο όριο μέχρι δεκατέσσερις χώρες και ελάχιστο όριο μέχρι δέκα.

## Μεταδόσεις
* Αλβανία-Ζωντανή μετάδοση από TVSH, TVSH2, RTSH HD, RTSH Muzikë, RTSH Art.
* Τσεχία-Ζωντανά από το CT2.
* Γερμανία-Στις 12 Ιουλίου στις 11:00 από το WDR Fernsehen.
* Μάλτα-Με καθυστέρηση εξήντα λεπτών από το TVM1.
* Ολλανδία-Στις 28 Ιουνίου στις 18:10 στο NPO 2.
* Νορβηγία-Ζωντανά στο NRK1.
* Πολωνία-Ζωντανά στο TVP Kultura.
* Σλοβακία-Ζωντανά στο RTVS2.
* Σλοβενία-Στις 28 Ιουνίου στις 20:00 από το RTVSLO2.
* Σουηδία-Στις 20 Ιουνίου στις 20:00 από το SVT2.
* -Στις 3 Ιουλίου στις 16:15 από το MEGA.

## Παραπομπές


Κατηγορία:Διαγωνισμοί Νέων Χορευτών Eurovision
Αγριόγατος του Παντανάλ

Ο **Αγριόγατος του Παντανάλ** (*Leopardus braccatus*) είναι ένα μικρό αιλουροειδές της τροπικής Νότιας Αμερικής. Πήρε το όνομά του από τους υγροτόπους του Παντανάλ, στην κεντρική Νότια Αμερική, αλλά απαντά κυρίως σε χορτολιβαδικές εκτάσεις, θαμνώδεις εκτάσεις, σαβάνες και φυλλοβόλα δάση. Παραδοσιακά αντιμετωπίζονται ως υποείδος του μεγαλύτερου Κολοκόλο (*Leopardus colocolo*), αλλά χωρίστηκε κατά κύριο λόγο με βάση τις διαφορές στο τρίχωμα χρώμα / σχέδιο και κρανιακές μετρήσεις. Ο διαχωρισμός αυτός δεν υποστηρίζεται από τη γενετική έρευνα, με αποτέλεσμα ορισμένες αρχές να υποστηρίζουν ότι είναι ένα υποείδος του κολοκόλο, αν και άλλοι τη θεωρούν ως «πιθανό διακριτό είδος», και η ισχύς της γενετικής έρευνας έχει αμφισβητηθεί.

## Περιγραφή

Οι Αγριόγατοι του Παντανάλ, είναι μικρά αιλουροειδή, περίπου στο μέγεθος μιας κατοικίδιας γάτας. Έχουν κιτρινωπή ή καφέ γούνα με σκούρες - καφέ κηλίδες στα πλευρά, έναν υπόλευκο λαιμό, δύο σκούρες γραμμές σε κάθε μάγουλο, μαύρες ρίγες στα πόδια και στο στήθος και μια μαύρη άκρη στην ουρά τους. Τα αυτιά, είναι μυτερά και μεγάλα και έχουν σκούρο γκρι χρώμα. Έχουν, επίσης, παρατηρηθεί άτομα με μελανισμό στη Βραζιλία.

Τα δύο υποείδη, προσδιορίζονται με βάση τη γούνα τους. Το υποείδος *L. b. braccatus*, έχει σχεδόν σκούρα γούνα, με αχνά καφέ σημάδια, μαύρη άκρη στην ουρά και ολόμαυρα πόδια. Το υποείδος *L. b. munoai*, έχει πιο ανοιχτή και κιτρινωπή ουρά, με καφέ σημάδια.Τα πόδια του, είναι μαύρα μόνο στα πέλματα και η ουρά του, έχει στενούς, μαύρους δακτυλίους.

Η γούνα του Αγριόγατου του Παντανάλ, είναι μεγαλύτερη και πιο πυκνή από όλα τα συγγενικά της είδη. Τα νύχια της είναι μακριά και καμπυλωτά.

## Κατανομή και οικότοποι

Οι Αγριόγατοι του Παντανάλ, ζούνε σε υψόμετρα έως και τα 2000 μέτρα στην ανατολική - κεντρική Βραζιλία, στην Ουρουγουάη, αλλά και σε γειτονικές περιοχές (Βολιβία, Παραγουάη, Αργεντινή). Σε αυτή την περιοχή, κατοικούν σε ανοιχτά λιβάδια και πυκνά δάση, αλλά και σε υγροτόπους, όπως μαρτυράει και το όνομά της (π.χ. Παντανάλ) της Βραζιλίας, της Βολιβίας και της Παραγουάης. Επίσης, έχουν αναφερθεί και σε γεωργικές εκτάσεις.

## Συμπεριφορά και διατροφή
thumb|right|200px|Ο χάρτης κατανομής του Αγριόγατου του Παντανάλ

Οι Αγριόγατοι του Παντανάλ, δραστηριοποιούνται κυρίως την μέρα και είναι μοναχικά ζώα. Ο χώρος του, κυμαίνεται μεταξύ 3 και 37 τετραγωνικών χλμ. Είναι σαρκοφάγα ζώα και τρέφονται με μικρά θηλαστικά, όπως τρωκτικά, πουλιά του εδάφους, μικρές σαύρες και φίδια. Στις περισσότερες περιπτώσεις, πιστεύεται ότι η συμπεριφορά τους, είναι παρόμοια με αυτή του Κολοκόλο (*Leopardus colocolo*). Πολλές φορές, οι Αγριόγατες του Παντανάλ, διασταυρώνονται και με άλλα αιλουροειδή, δημιουργώντας έτσι υβρίδια.

## Υποείδη

Ο Αγριόγατος του Παντανάλ, έχει δύο υποείδη:

**Leopardus braccatus braccatus* - Κεντρική Βραζιλία, ανατολική Παραγουάη, ανατολική Βολιβία και τμήματα της βορειοανατολικής Αργεντινής.
**Leopardus braccatus munoai* - Βραζιλία, Ουρουγουάη.

## Εξωτερικοί σύνδεσμοι
* 

Κατηγορία:Αιλουροειδή
Κατηγορία:Αιλουρίδες
Κατηγορία:Θηλαστικά της Νότιας Αμερικής
Όμιλος Α΄ Ευρωμπάσκετ 2015

Ο **Όμιλος Α΄** του Ευρωμπάσκετ 2015 θα λάβει χώρα από την 5η Σεπτεμβρίου έως την 10η Σεπτεμβρίου 2015. Όλοι οι αγώνες του ομίλου θα γίνουν στην Park&Suites Arena στο Μονπελιέ, στη Γαλλία.

Ο όμιλος αποτελείται από τη Βοσνία και Ερζεγοβίνη, τη Φινλανδία, τη Γαλλία, το Ισραήλ, την Πολωνία και τη Ρωσία. Οι τέσσερεις πρώτες ομάδες στην τελική κατάταξη προκρίνονται στον δεύτερο γύρο.

## Βαθμολογία


*Όλες οι ώρες είναι στην τοπική ([[Θερινή Ώρα Κεντρικής Ευρώπης|UTC+2]]).*

## 5 Σεπτεμβρίου
### Πολωνία – Βοσνία και Ερζεγοβίνη

### Ισραήλ – Ρωσία

### Γαλλία – Φινλανδία

## 6 Σεπτεμβρίου
### Ρωσία – Πολωνία

### Φινλανδία – Ισραήλ

### Βοσνία και Ερζεγοβίνη – Γαλλία

## 7 Σεπτεμβρίου
### Φινλανδία – Ρωσία

### Ισραήλ – Βοσνία και Ερζεγοβίνη

### Γαλλία – Πολωνία

## 9 Σεπτεμβρίου
### Βοσνία και Ερζεγοβίνη – Φινλανδία

### Πολωνία – Ισραήλ

### Ρωσία – Γαλλία

## 10 Σεπτεμβρίου
### Φινλανδία – Πολωνία

### Βοσνία και Ερζεγοβίνη – Ρωσία

### Ισραήλ – Γαλλία

## Σημειώσεις


## Εξωτερικοί σύνδεσμοι
*Βαθμολογία

Όμιλος Α΄
Κόλιν Μπελ

Ο **Κόλιν Μπελ** (*Colin Bell*, 26 Φεβρουαρίου 1946 - 5 Ιανουαρίου 2021) ήταν Άγγλος ποδοσφαιριστής που γεννήθηκε στο Χέσλεντεν (*Hesleden*), στο Κάουντρι Ντέρχαμ. Το μεγαλύτερο μέρος της καριέρας του ξόδεψε στη Μάντσεστερ Σίτι όπου και απέκτησε το παρατσούκλι "Ο Βασιλιάς του Κίππαξ". Στο Έτιχαντ Στέιντιουμ, το γήπεδο της Μάντσεστερ Σίτι, υπάρχει μια κερκίδα που ονομάζεται "Η κερκίδα του Κόλιν Μπελ (The Colin Bell Stand)". 

## Τα πρώτα χρόνια
Ξεκίνησε την καριέρα του στην Μπέρι σε ηλικία μόλις 17 ετών. Μάλιστα έγινε πολύ γρήγορα και αρχηγός της ομάδας. Τότε, το 1966, η Μάντσεστερ Σίτι βλέποντας το ταλέντο του νεαρού τότε Κόλιν, τον πήγε στο Μάντσεστερ. Εκεί εξελίχθηκε σε θρύλος για την ομάδα του και όχι μόνο. Μάλιστα, οι άνθρωποι της ομάδας, δυσφήμισαν τον παίχτη ώστε να μην προσπαθήσουν οι υπόλοιπες ομάδες να τον αποκτήσουν. Έτσι, ο Κόλιν, έφτασε στο Μάντσεστερ όπυ γρήγορα έγινε αγαπητός.Το 1967 βοήθησε στην κατάκτηση του του τροπαίου της Τσάμπιονσιπ ενώ το 1968, βοήθησε την ομάδα του να κατκτήσει, το δεύτερο στην ιστορία της, τρόπαιο τής Πρέμιερ Λιγκ και την επόμενη χρονιά κατέκτησε και το Κύπελλο Αγγλίας (ποδόσφαιρο ανδρών) κόντρα στη Λέστερ Σίτι στον τελικό. Το 1970 ο Κόλιν κατέκτησε το Λιγκ Καπ Αγγλίας όπως και το Κύπελλο Κυπελλούχων Ευρώπης (ποδόσφαιρο). Να σημειωθεί πως ήδη χργσιμοποιούταν στην ομάδα με κανονικά (με εξαίρεση την πρώτη του σεζόν). Την ίδια χρονιά έλαβε μέρος και στο Μουντιάλ του 1970.

## Τα μετέπειτα χρόνια
Ο Κόλιν Μπελ με την Εθνική Αγγλίας (ποδόσφαιρο ανδρών) είχε συνολικά 48 εμφανίσεις με 9 γκολ αλλά δεν κατάφερε καποια μεγάλη επιτυχία όσο έπαιξε με αυτήν, γεγονός που τον εκνεύριζε.
Ο Μπελ χαρακτηρίστηκε ως ένας από τους πιο καλούς Άγγλους μέσους που έχουν υπάρξει ποτέ.

   
## Τραυματισμός και παραίτηση
Δυστυχώς, το 1975, σε ένα ματς της Σίτι κόντρα στην μισητή αντίπαλο, Μάντσεστερ Γιουνάιτεντ, για το Λιγκ Καπ στο Μέιν Ρόουντ (Maine Road Stadium), τραυματίστηκε πολύ σοβαρά στο δεξί γόνατο. Επέστρεψε 2 χρόνια μετά αλλά ποτέ δεν ξαναβρήκε την παλιά του φόρμα. Έτσι, στο 1980, αποχώρησε από την ομάδα, μέσα από επαινετικά σχόλια της διοίκησης για αυτόν και πήγε στους Σαν Χοσέ Έρθκουέικς όπου και τελείωσε την καριέρα του όντας σε ηλικία 34 χρονών.

## Μετέπειτα ζωή
Ο Κόλιν συνέχισε να ασχολείται με τη Μάντσεστερ Σίτι προπονώντας τις ακαδημίες της. Το 1990 έγινε ο πρώτος πρέσβης της ομάδας και το 2005 τιμήθηκε τόσο για την αγωνιστική του παρουσία όσο και για τις φιλανθρωπίες που έχει κάνει.

## Τίτλοι
Με τη Μάντεστερ Σίτι
* Πρωτάθλημα Πρέμιερ Λιγκ (1967-68)
* Κύπελλο Αγγλίας (1968-69)
* Τσάμπιονσιπ (1966-67)
* 2 Λιγκ Καπ (1969-70, 1975-76)
* Κύπελλο Κυπελλούχων (1969-70)

## Παραπομπές


## Πηγές
* English Football Hall of Fame
* Colin Bell's Sweaty Jockstrap

## Εξωτερικοί σύνδεσμοι
* 

Κατηγορία:Άγγλοι ποδοσφαιριστές
Όμιλος Β΄ Ευρωμπάσκετ 2015

Ο **Όμιλος Β΄** του Ευρωμπάσκετ 2015 θα λάβει χώρα από την 5η Σεπτεμβρίου έως την 10η Σεπτεμβρίου 2015. Όλοι αγώνες του ομίλου γίνονται στο O<sub>2</sub> Γουόρλντ στο Βερολίνο, στη Γερμανία.

Ο όμιλος αποτελείται από τη Γερμανία, την Ισλανδία, την Ιταλία, τη Σερβία, την Ισπανία και την Τουρκία. Οι τέσσερις καλύτερες ομάδες στην τελική κτάταξη προκρίνονται στο δεύτερο γύρο.

## Βαθμολογία


*Όλες οι ώρες είναι στην τοπική ([[Θερινή Ώρα Κεντρικής Ευρώπης|UTC+2]]).*

## 5 Σεπτεμβρίου
### Γερμανία – Ισλανδία

### Ισπανία – Σερβία

### Ιταλία – Τουρκία

## 6 Σεπτεμβρίου
### Σερβία – Γερμανία

### Ισλανδία – Ιταλία

### Τουρκία – Ισπανία

## 8 Σεπτεμβρίου
### Σερβία – Ισλανδία

### Γερμανία – Τουρκία

### Ισπανία – Ιταλία

## 9 Σεπτεμβρίου
### Τουρκία – Σερβία

### Ιταλία – Γερμανία

### Ισλανδία – Ισπανία

## 10 Σεπτεμβρίου
### Σερβία – Ιταλία

### Γερμανία – Ισπανία

### Τουρκία – Ισλανδία

## Παραπομπές


## Εξωτερικοί σύνδεσμοι
*Βαθμολογία

Όμιλος Β΄
Όμιλος Γ΄ Ευρωμπάσκετ 2015

Ο **Όμιλος Γ΄** του Ευρωμπάσκετ 2015 θα λάβει χώρα από την 5η Σεπτεμβρίου έως την 10η Σεπτεμβρίου 2015. Όλοι αγώνες του ομίλου γίνονται στην Αρένα Ζάγκρεμπ στο Ζάγκρεμπ, στην Κροατία.

Ο όμιλος αποτελείται από την Κροατία, τη Γεωργία, την Ελλάδα, την Π.Γ.Δ.Μ., την Ολλανδία και τη Σλοβενία. Οι τέσσερις καλύτερες ομάδες στην τελική κατάταξη προκρίνονται στο δεύτερο γύρο.

## Βαθμολογία


*Όλες οι ώρες είναι στην τοπική ([[Θερινή Ώρα Κεντρικής Ευρώπης|UTC+2]]).*

## 5 Σεπτεμβρίου
### Γεωργία – Ολλανδία

### Π.Γ.Δ.Μ. – Ελλάδα

### Κροατία – Σλοβενία

## 6 Σεπτεμβρίου
### Ολλανδία – Π.Γ.Δ.Μ.

### Σλοβενία – Γεωργία

### Ελλάδα – Κροατία

## 8 Σεπτεμβρίου
### Σλοβενία – Ολλανδία

### Γεωργία – Ελλάδα

### Κροατία – Π.Γ.Δ.Μ.

## 9 Σεπτεμβρίου
### Ελλάδα – Σλοβενία

### Π.Γ.Δ.Μ. – Γεωργία

### Ολλανδία – Κροατία

## 10 Σεπτεμβρίου
### Σλοβενία – Π.Γ.Δ.Μ.

### Γεωργία – Κροατία

### Ελλάδα – Ολλανδία

## Σημειώσεις


## Εξωτερικοί σύνδεσμοι
*Βαθμολογία

Όμιλος Γ΄
Όμιλος Δ΄ Ευρωμπάσκετ 2015

Ο **Όμιλος Δ΄** του Ευρωμπάσκετ 2015 θα λάβει χώρα από την 5η Σεπτεμβρίου έως την 10η Σεπτεμβρίου 2015. Όλοι αγώνες του ομίλου γίνονται στο Αρένα Ρίγα στη Ρίγα, στη Λετονία.

Ο όμιλος αποτελείται από το Βέλγιο, την Τσεχία, την Εσθονία, τη Λετονία, τη Λιθουανία και την Ουκρανία. Οι τέσσερις καλύτερες ομάδες στην τελική κτάταξη, προκρίνονται στο δεύτερο γύρο.

## Βαθμολογία


*Όλες οι ώρες είναι στην τοπική ([[Θερινή Ώρα Ανατολικής Ευρώπης|UTC+3]]).*

## 5 Σεπτεμβρίου
### Τσεχία – Εσθονία

### Βέλγιο – Λετονία

### Λιθουανία – Ουκρανία

## 6 Σεπτεμβρίου
### Εσθονία – Βέλγιο

### Λετονία – Λιθουανία

### Ουκρανία – Τσεχία

## 7 Σεπτεμβρίου
### Λιθουανία – Βέλγιο

### Τσεχία – Λετονία

### Ουκρανία – Εσθονία

## 9 Σεπτεμβρίου
### Βέλγιο – Τσεχία

### Λετονία – Ουκρανία

### Εσθονία – Λιθουανία

## 10 Σεπτεμβρίου
### Ουκρανία – Βέλγιο

### Λετονία – Εσθονία

### Τσεχία – Λιθουανία

## Σημειώσεις


## Εξωτερικοί σύνδεσμοι
*Βαθμολογία

Όμιλος Δ΄
Φάση νοκ-άουτ Ευρωμπάσκετ 2015

Η **φάση νοκ-άουτ** του Ευρωμπάσκετ 2015 θα λάβει χώρα από την 12η Σεπτεμβρίου έως την 20η Σεπτεμβρίου 2015. Όλοι οι αγώνες θα διεξαχθούν στο Στάδιο Πιερ Μωρουά στη Λίλλη, στη Γαλλία.

Οι τέσσερεις κορυφαίες ομάδες κάθε ομίλου προχωρούν σ' αυτήν τη φάση.

## Προκριθείσες ομάδες

## Περιληπτικός πίνακας


### Θέσεις 5-8

*Όλες οι ώρες είναι στην τοπική ([[Θερινή Ώρα Κεντρικής Ευρώπης|UTC+2]]).*

## Φάση των 16
### Λεττονία – Σλοβενία

### Ελλάδα – Βέλγιο

### Ισπανία – Πολωνία

### Γαλλία – Τουρκία

### Σερβία – Φινλανδία

### Κροατία – Τσεχία

### Ισραήλ – Ιταλία

### Λιθουανία – Γεωργία

## Προημιτελικοί
### Γαλλία – Λετονία

## Ισπανία – Ελλάδα

### Σερβία – Τσεχία

### Ιταλία – Λιθουανία

## Ολυμπιακοί προκριματικοί αγώνες πλέυοφ
### Ελλάδα – Λεττονία

### Τσεχία – Ιταλία

### Λεττονία – Τσεχία

## Ημιτελικοί
### Γαλλία – Ισπανία

### Σερβία – Λιθουανία

## Μικρός τελικός

## Τελικός

## Εξωτερικοί σύνδεσμοι
*Επίσημος ιστότοπος

νοκ-άουτ
Αντνάν Γιανουζάι

Ο **Αντνάν Γιανουζάι** (*Adnan Januzaj*, 5 Φεβρουαρίου 1995) είναι Βέλγος ποδοσφαιριστής, ο οποίος αγωνίζεται ως πλάγιος μέσος στην Σεβίλλη και στην Εθνική Βελγίου. 

## Βιογραφία
Γεννήθηκε στις Βρυξέλλες το 1995 από γονείς από το Κόσοβο. Σε ηλικία 6 ετών προσχώρησε στην ΦΚ Βρυξέλλες, ενώ το 2005 μετακινήθηκε στην ΡΣΚ Άντερλεχτ. Το 2011 μετακινήθηκε στη Μάντσεστερ Γιουνάιτεντ όπου αρχικά θεωρήθηκε ο καινούριος Ντέιβιντ Μπέκαμ.
## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Προ Λιγκ Βελγίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Ευρωπαϊκοί Αγώνες 2015

Οι **Ευρωπαϊκοί Αγώνες 2015**, επίσης γνωστοί ως **Μπακού 2015** ή **Ευρωπαϊκοί Αγώνες Μπακού 2015** (αζερικά: *Bakı 2015 Avropa Oyunları*), είναι η εναρκτήρια έκδοση των Ευρωπαϊκών Αγώνων, ενός διεθνούς πολυαθλητικού γεγονότος για αθλητές που αντιπροσωπεύουν τις Εθνικές Ολυμπιακες Επιτροπές (ΕΟΕ) της Ευρώπης. Οι αγώνες διεξήχθησαν στο Μπακού του Αζερμπαϊτζάν, από τις 12 έως τις 28 Ιουνίου 2015, και περιέλαβε περισσότερους από 6.000 αθλητές από 50 ΕΟΕ αγωνιζόμενους σε 20 αθλήματα.

Οι Αγώνες έχουν επικριθεί από παρατηρητές ανθρωπίνων δικαιωμάτων, αφότου αντίπαλοι του καθεστώτος φυλακίστηκαν ενώ επίσης σε ξένους δημοσιογράφους που θεωρήθηκαν επικριτικοί προς το καθεστώς δεν επετράπη η είσοδος στην χώρα.

Τους αγώνες άνοιξε η διάσημη Αμερικανίδα τραγουδίστρια Lady Gaga , ερμηνεύοντας το Imagine του Τζον Λένον.

## Χώρες που έλαβαν μέρος
Συνολικά 50 ήταν οι χώρες που έλαβαν μέρος στη διοργάνωση. Ακολουθούν οι χώρες και δίπλα από την ονομασία τους ο αριθμός των αθλητών/τριών που πήραν μέρος:

*  28
*  31
*  25
*  143
*  290 **(διοργανώτρια χώρα)**
*  152
*  118
*  56
*  127
*  106
*  23
*  130
*  65
*  58
*  5
*  106
*  250
*  105
*  270
*   5
*  160
*  138
*  201
*  19
*  62
*  141
*  287
*  18
*  67
*  10
*  74
*  61
*  45
*  61
*  87
*  6
*  55
*  120
*  57
*  212
*  100
*  147
*  359
*  18
*  134
*  178
*  83
*  207
*  75
*  130
*  191
*  246

|}

## Πίνακας μεταλλίων

## Παραπομπές

 
## Εξωτερικοί σύνδεσμοι
*

Κατηγορία:Ευρωπαϊκοί Αγώνες
Κατηγορία:Πολυαθλητικές διοργανώσεις το 2015
Κατηγορία:Διεθνείς αθλητικές διοργανώσεις φιλοξενούμενες από το Αζερμπαϊτζάν
Δεκάπολη (Αγία Ρωμαϊκή Αυτοκρατορία)

Η **Δεκάπολη** (γερμανικά: **' ή **') ήταν συμμαχία μεταξύ δέκα αλσατικών Ελεύθερων Αυτοκρατορικών Πόλεων εντός της Αγίας Ρωμαϊκής Αυτοκρατορίας, στα πλαίσια μίας ένωσης που ιδρύθηκε το 1354 και διαλύθηκε το 1679.

## Σύσταση

Ο βασιλιάς των Ρωμαίων και μελλοντικός αυτοκράτορας, Κάρολος, επικύρωσε, το 1354, την ένωση η οποία συγκέντρωνε τις παρακάτω πόλεις: 
* Αγκνώ
* Κολμάρ
* Βισεμπούρ
* Τυρκxάιμ
* Ομπερναί
* Καϊζερσμπέργκ
* Ροσάιμ
* Μυνστέρ
* Σελεστά
* Μυλούζ, έως το 1515 (δια βίου συμμαχία με την Ελβετική Συνομοσπονδία) 
* Σελτζ, μεταξύ του 1358 και του 1418 περίπου (δεν αναφέρεται, έκτοτε, μεταξύ των πόλεων του Μεγάλου Βαϊλάτου της Αλσατίας)
* Λάνταου, μετά το 1521

Το Αγκνώ αποτελούσε την πρωτεύουσά της, έδρα του Μεγάλου Βαϊλάτου της Αλσατίας (Reichslandvogtei), ενώ το Σελεστά τον τόπο φύλαξης των αρχείων της ένωσης. Το Στρασπούρ δεν αποτελούσε τμήμα της, καθώς δεν επρόκειτο για Αυτοκρατορική Πόλη (Reichsstadt), αλλά για Ελεύθερη Αυτοκρατορική Πόλη (Freiestadt ή Freie Reichsstadt).

## Ιστορία
Η Δεκάπολη είχε ως στόχο την προώθηση μίας συνεργασίας μεταξύ των πόλεων αυτών, χωρίς ωστόσο να προδιαγράφει μία μορφή πολιτικής ένωσης σε τοπικό επίπεδο. Η Δεκάπολη διέθετε, σύμφωνα με τους ιστορικούς και τους οικονομολόγους, μία ιδιαιτέρως σπάνια ιδιαιτερότητα, ειδικά άμα ληφθεί υπόψη η χρονική περίοδος: πέραν της στρατιωτικής συμμαχίας, η αλληλοβοήθεια ήταν, επίσης, σε οικονομικό επίπεδο σε περίπτωση *χρεοκοπίας*. 

Η Μυλούζ, παρά το γεγονός ότι αποτελούσε ιδρυτικό μέλος της Δεκάπολης, υποχρεώθηκε σταδιακά να απεμπλακεί από τη συμμαχία της με τις υπόλοιπες αλσατικές πόλεις, προκειμένου να ενώσει τις δυνάμεις της σε στρατιωτικό επίπεδο με την Ελβετική Συνομοσπονδία έπειτα από τον Πόλεμο των Έξι Δηναρίων. Το σημαντικό γεγονός αυτό της ιστορίας της πόλης βρήκε τη Δεκάπολη ανήμπορη να αντιδράσει εμπρός στα στρατεύματα των ευγενών, οι οποίοι αντιτίθονταν στην ύπαρξη δημοκρατικού πολιτεύματος στη Μυλούζ. Το 1515, η Δημοκρατία της Μουλούζ προχώρησε στη σύναψη συμμαχίας με τα ελβετικά καντόνια. Το Λάνταου προσχώρησε στην αλσατική Δεκάπολη το 1521.

Η ένωση δέχθηκε ισχυρό πλήγμα λόγω του Τριακονταετούς Πολέμου που έλαβε χώρα από το 1618 έως το 1648 και ρήμαξε την περιοχή, ενώ έδωσε τη δυνατότητα στη Γαλλία να προσαρτήσει την πλειοψηφία των πόλεων αυτών έπειτα από τις συνθήκες της Βεστφαλίας το 1648. Μόνη η Δημοκρατία της Μυλούζ διατήρησε την ανεξαρτησία της. Η υπογραφή της συνθήκης του Ναϊμέχεν το 1678 σηματοδότησε το τέλος της Δεκάπολης.

Η ένωση αποτέλεσε μία πρώτη μορφή μίας ενοποιημένης Αλσατίας.




## Παραπομπές


## Βιβλιογραφία

*Lucien Sittler, *La Décapole alsacienne : Des origines à la fin du Moyen âge,* Strasbourg, 1955
*Olivier Richard, *La Décapole dans l'historiographie du Rhin supérieur*, actes de colloque, 2012
*Bernard Vogler, dir.,*La Décapole. Dix villes d'Alsace alliées pour leurs libertés 1354-1679*, Strasbourg, La Nuée bleue, 2009, 397 p.
Φοίβος Κούτσικας

Ο **Φοίβος Κούτσικας** (1933 — 12 Απριλίου 1994) ήταν Έλληνας δικηγόρος και πολιτικός, βουλευτής Μεσσηνίας με το ΠΑΣΟΚ από το 1981 ως το 1989.

Προκάλεσε τη δίκη των χουντικών στη μεταπολίτευση, καταθέτοντας μήνυση μαζί με τους γνωστούς δικηγόρους Αλ. Λυκουρέζο, Ευάγγ. Γιαννόπουλο, Γ. Κασιμάτη και Κ. Αναγνωστάκη.

## Βιογραφικά στοιχεία
Ο Φοίβος Κούτσικας γεννήθηκε στη Μεσσήνη Μεσσηνίας το 1933. Ήταν γιος του ιατρού Δημητρίου Κούτσικα, που είχε διατελέσει δήμαρχος Μεσσήνης. Σπούδασε στη Νομική Σχολή Αθηνών και πραγματοποίησε μεταπτυχιακές σπουδές στο Πανεπιστήμιο του Δυτικού Βερολίνου.

Ξεκίνησε την πολιτική του δράση από το κεντροδεξιό Κόμμα Προοδευτικών του Σπύρου Μαρκεζίνη, με το οποίο ήταν υποψήφιος βουλευτής Μεσσηνίας το 1961. Στη συνέχεια προσχώρησε στην Ένωση Κέντρου και ήταν υποψήφιος βουλευτής Μεσσηνίας στις εκλογικές αναμετρήσεις του 1963 και του 1964.

Κατά τη διάρκεια της χούντας των συνταγματαρχών, είχε αντιστασιακή δράση ως μέλος του ΠΑΚ. Μάλιστα το Νοέμβριο του 1970, όταν το ΠΑΚ τοποθέτησε βόμβα έξω από το γραφείο του δικτάτορα Γ. Παπαδόπουλου, συνελήφθη μαζί με τους Ευάγγελο Γιαννόπουλο και Αγαμέμνωνα Κουτσόγιωργα (μετέπειτα υπουργοί) και τον Χρήστο Σαρτζετάκη (μετέπειτα Πρόεδρος της Δημοκρατίας), σε μια προσπάθεια της δικτατορίας να εξαρθρώσει το ΠΑΚ.

Υπήρξε ιδρυτικό στέλεχος του ΠΑΣΟΚ και υπέγραφε τη διακήρυξη της 3ης Σεπτέμβρη, ενώ εκλέχθηκε βουλευτής Μεσσηνίας το 1981 και το 1985.

Πέθανε το 1994 και κηδεύτηκε στις 13 Απριλίου από τον ιερό ναό Αγίου Δημητρίου Μεσσήνης.

## Πηγές


Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες δικηγόροι του 20ού αιώνα
Κατηγορία:Έλληνες νομικοί
Κατηγορία:Αντιδικτατορικός αγώνας
Σαχρεστάν

Ο τίτλος **Σαχρεστάν**, είναι ο τρόπος υποδιαίρεσης των 31 επαρχιών του Ιράν. Παρακάτω ακολουθεί μια λίστα των διοικητικών υποδιαιρέσεων κάθε επαρχίας του Ιράν:

*Επαρχία Ραζαβί Χορασάν: 29 σαχρεστάν (υποδιαιρέσεις)
*Φαρς: 23 σαχρεστάν (υποδιαιρέσεις)
*Επαρχία Ισφαχάν: 21 σαχρεστάν (υποδιαιρέσεις)
*Επαρχία Ανατολικού Αζερμπαϊτζάν: 19 σαχρεστάν (υποδιαιρέσεις)
*Επαρχία Χουζεστάν: 18 σαχρεστάν (υποδιαιρέσεις)
*Γκιλάν: 16 σαχρεστάν (υποδιαιρέσεις)
*Επαρχία Μαζανταράν: 15 σαχρεστάν (υποδιαιρέσεις)
*Επαρχία Δυτικού Αζερμπαϊτζάν και Επαρχία Κερμάν: 14 σαχρεστάν (υποδιαιρέσεις) η καθεμιά
*Επαρχία Κερμανσάχ και Επαρχία Τεχεράνης: 13 σαχρεστάν (υποδιαιρέσεις) η καθεμιά
*Επαρχία Γκολεστάν και Επαρχία Χορμουζγκάν: 11 σαχρεστάν (υποδιαιρέσεις) η καθεμιά
*Επαρχία Γιάζντ και Επαρχία Μαρκαζί: 10 σαχρεστάν (υποδιαιρέσεις) η καθεμιά
*Επαρχία Αρνταμπίλ, Επαρχία Κουρδιστάν, Επαρχία Λορεστάν και Επαρχία Μπουσάχρ: 9 σαχρεστάν (υποδιαιρέσεις) η καθεμιά
*Επαρχία Σιστάν και Μπαλουτσεστάν, Επαρχία Χαμαντάν και Επαρχία Νοτίου Χορασάν: 8 σαχρεστάν (υποδιαιρέσεις ) η καθεμιά
*Επαρχία Ζαντζάν και Επαρχία Ιλάμ: 7 σαχρεστάν (υποδιαιρέσεις) η καθεμιά
*Επαρχία Τσαχάρμαχάλ και Μπαχτιαρί και Επαρχία Βορείου Χορασάν: 6 σαχρεστάν (υποδιαιρέσεις) η καθεμιά
*Επαρχία Καζβίν και Κοχγκιλουγιέ και Μπογιέρ-Αχμάντ: 5 σαχρεστάν (υποδιαιρέσεις) η καθεμιά
*Επαρχία Αλμπόρζ και Επαρχία Σεμνάν: 4 σαχρεστάν (υποδιαιρέσεις) η καθεμιά
*Επαρχία Κομ: 1 σαχρεστάν (υποδιαίρεση)

*Το σύνολο των Σαχρεστάν του Ιράν είναι 342 και ο συνολικός πληθυσμός είναι 75,149,666 κατοίκους.

Κατηγορία:Ιράν
Μονά ζυγά δικά μου

Η ταινία ***Μονά... ζυγά δικά μου...*** είναι Ελληνική κωμωδία παραγωγής 1979 σε σκηνοθεσία και παραγωγή του Χρήστου Κυριακόπουλου και σε σενάριο Γιώργου Λαζαρίδη. 

## Πλοκή

Η ταινία πραγματεύεται την ιστορία του Ζαφείρη (Μάκης Δεμίρης), ο οποίος αρραβωνιάζεται τη Δέσποινα Δεσποινοπούλου (Δέσποινα Στυλιανοπούλου), υπάλληλο πρατηρίου βενζίνης. Όταν η Δέσποινα μαθαίνει ότι ο αρραβωνιαστικός της έπαιξε στον ιππόδρομο τις βέρες τους, τον εγκαταλείπει θέλοντας να μείνει μόνη της. Εκείνος αγοράζει ξανά τις βέρες και την επισκέπτεται για να τα ξαναφτιάξουν, αλλά θα βρει τέσσερις άντρες στο σπίτι της και θα φύγει έξαλλος. Η Δέσποινα μπλέκει σε πολλές ακόμα παρεξηγήσεις, μέχρι να καταφέρει να βρεθεί πάλι μαζί με τον αγαπημένο της.

## Διανομή

* Δέσποινα Στυλιανοπούλου - Δέσποινα Δεσποινοπούλου**'
* [[Μάκης Δεμίρης]] - Ζαφείρης**'
* Γιάννης Μαλούχος - Λάζαρος
* Μανώλης Δεστούνης - Τέλης Φυσούνας
* Νικήτας Πλατής - αστυνόμος
* Αθηνόδωρος Προύσαλης - Πάτροκλος Γιουσουφάκης
* Μαρίκα Νέζερ - πελάτισσα σουπερμάρκετ
* Αντώνης Παπαδόπουλος - τεχνικός ΟΤΕ
* Γιώργος Λουκάκης - διευθυντής σουπερμάρκετ
* Έφη Οικονόμου - Στάσα
* Γιάννης Χειμωνίδης - Θεοδόσης
* Πέτρος Κυρίμης - ληστής
* Κάρολος Πουλάκης - Λάμπης
* Μάγδα Τσαγγάνη - θυρωρός
* Πάνος Βέλιας - Νάκης
* Λευτέρης Ιατρού - αστυνομικός
* Λάκης Ξάνθης - Πινέζας
* Μάρκος Λεζές - ληστής
* Θανάσης Λιάμης - ταξιτζής
* Γιώργος Γεωργίου - φωτογράφος
* Ανδρέας Νομικός - Φτερού

## Παραπομπές


## Εξωτερικοί σύνδεσμοι
* ''Μονά ζυγά δικά μου'' στην Ταινιοθήκη της Ελλάδος
*Αφίσα της ταινίας  στην Europeana

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1979
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες γυρισμένες στην Ελλάδα
Μπερενγκάρια της Πορτογαλίας

Η **Μπερεγκάρια της Πορτογαλίας** (πορτογαλικά: *Berengária de Portugal*, δανικά: *Berengária af Portugal*, 1198 - 27 Μαρτίου 1221) από τον Πορτογαλικό Οίκο της Βουργουνδίας ινφάντα της Πορτογαλίας και βασίλισσα της Δανίας ως δεύτερη σύζυγος του βασιλιά Βάλντεμαρ Β΄ της Δανίας ήταν πέμπτη κόρη και δέκατο από έντεκα παιδιά του βασιλιά της Πορτογαλίας Σάντσο Α΄ και της Ντούλσε της Αραγωνίας, μεγάλωσε ορφανή, αφού ο πατέρας της πέθανε το 1212, ενώ η μητέρα της είχε πεθάνει από το 1198.

## Βιογραφία
Οι Δανοί αγάπησαν πολύ την Μπερεγκάρια, της αφιέρωσαν πολλά τραγούδια, αλλά από την άλλη την κατηγόρησαν για τους υψηλούς φόρους του συζύγου της, οι οποίοι στην πραγματικότητα μπήκαν λόγω των πολεμικών επιχειρήσεων και όχι λόγω της βασίλισσας. Έκανε πολλές δωρεές σε εκκλησίες και μονές.

Η Μπερεγκαρία, αφού γέννησε πρώτα τους τρεις επόμενους μελλοντικούς βασιλείς της Δανίας, πέθανε από τους πόνους στην γέννα. Τάφηκε στον Καθεδρικό ναό του Ρίνγκστεντ στη μία πλευρά του βασιλιά Βαλντεράμ Β΄· στην άλλη πλευρά είχε ταφεί η βασίλισσα Ντάγκμαρ.

Οι δύο σύζυγοι του Βάλντεμαρ είχαν σημαντικό ρόλο στους μύθους και τις μπαλάντες της Δανίας: η Ντάγκμαρ περιγράφεται σαν ευσεβής και δημοφιλής ιδανική βασίλισσα, ενώ η Μπερεγκάρια σαν πολύ όμορφη και αλαζονική.  Ο τάφος της ανοίχτηκε (1885), όπου βρέθηκαν μία τούφα μαλλιά, το κρανίο της και καλοσχηματισμένα οστά, τα οποία ήταν απόδειξη της ομορφιάς της, την περίοδο που βρισκόταν στην ζωή.

## Οικογένεια
Με τον σύζυγο της Βάλντεμαρ Β΄ της Δανίας παιδιά της ήταν :
* Ερρίκος Δ΄ της Δανίας
* Σοφία (1217 - 1247), παντρεύτηκε (1230) τον Ιωάννη Α΄, μάργραβο του Βρανδεμβούργου
* Άβελ της Δανίας
* Χριστόφορος Α΄ της Δανίας

## Πρόγονοι


## Παραπομπές


## Εξωτερικοί σύνδεσμοι

*Μπερενγκάρια

Κατηγορία:Πορτογαλικός Οίκος της Βουργουνδίας
Κατηγορία:Βασίλισσες της Δανίας
Κατηγορία:Ινφάντας της Πορτογαλίας
Στρατής Αθηναίος

μικρογραφία|Στρατής Αθηναίος,'Τιθάσευση'.
Ο **Στρατής Αθηναίος** είναι Λέσβιος ζωγράφος και δάσκαλος με σημαντικό έργο. Γεννήθηκε στο Ίππειος της Λέσβου το 1953. Τα τελευταία χρόνια ζει και εργάζεται στον Πειραιά.

## Βιογραφικά στοιχεία

Κατάγεται από φτωχή οικογένεια, με γονείς βιοπαλαιστές από τους οποίους γαλουχήθηκε να αγαπά τον τόπο του. Ξεκίνησε να ζωγραφίζει από πολύ μικρή ηλικία, επηρεασμένος πάντα από το αγροτικό τοπίο του Ιππείου και τον μόχθο των συντοπιτών του. Στην παιδική του ηλικία (στο δημοτικό) οι γονείς του αποφασίζουν να εγκατασταθούν στην Επάνω Σκάλα Μυτιλήνης. Το 1970 μετακομίζει στον Πειραιά και το 1971 αρχίζει να ασχολείται συστηματικά με τη ζωγραφική. Επιστρέφει στη Μυτιλήνη το 1976, όπου συναναστρέφεται με καλλιτέχνες της εποχής, όπως ενδεικτικά τον Ιάκωβο Μουτζουρέλλη, ο οποίος στη συνέχεια θα γίνει πολύτιμος φίλος και συνάδελφος, που τον μυεί στην Ιστορία της Τέχνης. Το 1980 εγκαθίσταται μόνιμα πια στον Πειραιά, όπου ζει μέχρι σήμερα, ενώ ταξιδεύει στο εξωτερικό για να ενημερώνεται καλλιτεχνικά και για να παρουσιάζει τα έργα του.

## Εκπαίδευση

Στην Αθήνα παρακολούθησε μαθήματα χαρακτικής στο εργαστήρι «Χαρακτικής Αθηνών» των Pandolfini - Δήμητρας Σιατερλή.   

## Έργο

Στα πολλά χρόνια της επαγγελματικής του ενασχόλησης με τη ζωγραφική παρουσίασε το έργο του τόσο σε ατομικές όσο και ομαδικές εκθέσεις. Έχει πραγματοποιήσει 29 ατομικές εκθέσεις και πολλές ομαδικές παρουσίες σε Ελλάδα και εξωτερικό. Ενδεικτικά αναφέρονται:

οι ατομικές: 
*Gallery 13 - Soho, Νέα Υόρκη - Η.Π.Α. (1993), 
*Πινακοθήκη Μυτιλήνης - "20 Χρόνια Στρατής Αθηναίος" (2001), 
*Gallery Zygos - Αθήνα (2007), 
*Δημοτική Πινακοθήκη Πειραιά - "Μια Αναδρομή" (2009)

και οι ομαδικές:  
*"Αθήνα, Εικαστικά" - Κέντρο Τεχνών - Αθήνα (1985), 
*XX Rrix International d'Art Contemporain - Monte Carlo(1986), 
*"Petits Format au Faudourg" - Gallery Espace Delpha και  Saint-Honore Παρίσι Γαλλίας (1987), 
*"Τέσσερις Έλληνες Ζωγράφοι" - Art Thema Gallery - Βρυξέλλες Βελγίου (1995), 
*Έκθεση Σχεδίου Σβέτσιγκεν Γερμανίας (1998), 
*"15 Greek Artists" - World Fine Art Gallery - Νέα Υόρκη Η.Π.Α. (2000), 
*"1η Τριενάλε Ελληνικής Χαρακτικής" - Πινακοθήκη Πιερίδη - Αθήνα (2001), 
*"7 Greek Artists" - Museum De Arta Cluj - Ρουμανία (2002), 
*"Λιμάνια του Ελληνισμού" - Κρατικό Μουσείο Σύγχρονης Τέχνης - Θεσσαλονίκη (2005), 
*Η ιστορία ενός εργαστηρίου "Pandolfini - Σιατερλή" - Πινακοθήκη Δήμου Αθηναίων (2008).

## Πηγές

*Βιογραφικό Στρατής Αθηναίος 
* Στρατής Αθηναίος 
*Συνέντευξη με τον Στρατή Αθηναίο
*Δημοτική Πινακοθήκη Πειραιά - "Μια Αναδρομή" (2009)
*Τα έργα του σε εικόνες
*Αθηναίος Στρατής, 
*Έκθεση του Στρατή Αθηναίου Στην Πινακοθήκη Πειραιά, 15 Δεκεμβρίου 2014

## Παραπομπές


Κατηγορία:Έλληνες ζωγράφοι του 20ού αιώνα
Κατηγορία:Έλληνες ζωγράφοι του 21ου αιώνα
Sony Alpha 7R II

μικρογραφία|Sony Alpha 7R II
Η **Sony Alpha 7R II** είναι μοντέλο φωτογραφικής μηχανής πλήρους καρέ (35.9mm x 24.0mm), της οποίας η κυκλοφορία ανακοινώθηκε από τη Sony στης 10 Ιουνίου του 2015. Μέχρις στιγμής έχει το μεγαλύτερο αισθητήρα, στη κατηγορία του, ένας CMOS με οπίσθιο φωτισμό. Η ανάλυση που προσφέρει το συγκεκριμένο μοντέλο είναι 42 Mpix (7974 x 5316). Άλλα χαρακτηριστικά της είναι το υβριδικό σύστημα εστίασης, η ικανότητα λήψης βίντεο μέχρι 4Κ και εύρος ISO 100-25.600, το οποίο επεκτείνεται από 50 μέχρι 102.400.

Η Sony Alpha 7R II κέρδισε το βραβείο της TIPA το 2016 στην κατηγορία καλύτερη επαγγελματική mirroless.

## Παραπομπές

* http://www.dpreview.com/products/sony/slrs/sony_a7rii/specifications

Κατηγορία:Φωτογραφική μηχανή
Κατάλογος Λέσβιων Ζωγράφων

Στον κατάλογο αναφέρονται καλλιτέχνες και κυρίως εικαστικοί της Λέσβου που είτε κατάγονταν απλά, είτε γεννήθηκαν και έζησαν στο νησί.
## Ο Αλφαβητικός Κατάλογος Λέσβιων Ζωγράφων

*Αθηναίος Στρατής
*Αξιώτης Στρατής 
*Αξιώτης Μάκης (Ευθύμιος)
*Βακιρτζής Αλέξανδρος
*Βιτσακτσή Ευστρατία
*Γαβαλάς Στρατής
*Γλιγλής Γρηγόρης
*Δημητρίου Καίτη
*Ελευθεριάδης Τάκης
*Ελευθεριάδη Νίκη
*Θεόφιλος Χατζημιχαήλ
*Γεώργιος Ιακωβίδης
*Ιθακήσιος Βασίλειος
*Καλλιγιάννης Μανώλης
*Καλλιγιάννης Μισέλ
*Καλλιπολίτη Μαρία
*Ορέστης Κανέλλης
*Καραπιπέρης Δημήτρης
*Κωνσταντινίδης Μαρίνος
*Λαλέλλη Βέρα
*Λολοσίδης Γιώργος
*Μανιάτης Χρήστος
*Μανιατόπουλος Κώστας
*Μεσσηνέζη Καίτη
*Μουτζουρέλλης Ιάκωβος
*Παρασκευαϊδης Μίλτος
*Πατσέλης Θεοδόσης
*Πέρρος Γιώργος
*Πολυχρόνης Παναγιώτης
*Πρωτόπατσης Αντώνης
*Σουγιουλτζή Μαριάνθη
*Συνοδής Νίκος
*Φουντούρης Αλέξανδρος, Εικονογράφος

## Πηγές

*Λεύκωμα *Έκθεση Λέσβιων Ζωγράφων, Βιογραφίες Καλλιτεχνών* Έκδοση του Επιμελητηρίου Λέσβου και του Φιλοτεχνικού Ομίλου Μυτιλήνης «Ο ΘΕΟΦΙΛΟΣ», Μυτιλήνη 2002
* Επίσημη Ιστοσελίδα του Φιλοτεχνικού Ομίλου Μυτιλήνης "Ο Θεόφιλος" με ψηφιοποιημένο όλο το αρχειακό υλικό του από το 1977
*Έργα Λέσβιων Ζωγράφων

Κατηγορία:Κατάλογοι Ελλήνων καλλιτεχνών
Ελληνικό πόδι

Ο όρος **ελληνικό πόδι** ή **δάχτυλος του Μόρτον**, είναι μια κατάσταση όπου το δεύτερο δάχτυλο του ποδιού δίπλα από το μεγάλο δάχτυλο είναι μακρύτερο. Ο καλλιτεχνικός όρος *ελληνικό πόδι* συναντάται κυρίως στις τέχνες και ιδιαίτερα στη γλυπτική, ενώ ο ιατρικός όρος *δάχτυλος του Μόρτον* κυρίως στην ορθοπεδική.

Η παρουσία αυτού του χαρακτηριστικού στα δάχτυλα του ποδιού ενός ατόμου έχει χρησιμοποιηθεί για να υποδηλώσει ελληνική εθνική καταγωγή, ωστόσο ενώ επιδημιολογικά το φαινόμενο εμφανίζεται πολύ συχνά στον ελληνικό πληθυσμό, αποτελεί επίσης συχνό χαρακτηριστικό των Κελτών καθώς και σχεδόν του συνόλου των Αϊνού της Ιαπωνίας. Διεθνώς το φαινόμενο φαίνεται να εμφανίζεται στο 10% του παγκόσμιου πληθυσμού.

## Στην τέχνη
[thumb|Παράδειγμα ποδιού από την [Άρτεμις των Γαβίων|Αρτέμιδα των Γαβίων]]Οι αρχαίοι Έλληνες καλλιτέχνες συνήθιζαν να αναπαριστούν τα δάχτυλα των ποδιών στις διάφορες αναπαραστάσεις τους με το δεύτερο δάχτυλο να είναι μακρύτερο από το μεγάλο δάχτυλο, κάτι που και οι Ρωμαίοι αργότερα υιοθέτησαν ως καλλιτεχνικό χαρακτηριστικό, και η συνέχιση της τάσης αυτής έδωσε την ονομασία *ελληνικό πόδι*. Ένα σύγχρονο παράδειγμα της πρακτικής αυτής αποτελούν και οι αναλογίες των δακτύλων στο γαλλικής κατασκευής Άγαλμα της Ελευθερίας στη Νέα Υόρκη.

Άλλες ονομασίες που έχουν χρησιμοποιηθεί είναι και αυτές του *αρχαίο πόδι* ή *πόδι του Νεάντερταλ.*

Σε αντίθεση, στο λεγόμενο *Αιγυπτιακό πόδι* το μεγάλο δάχτυλο είναι και το μακρύτερο, ενώ όταν τα δάχτυλα είναι ισομήκη ονομάζεται *Ρωμαϊκό πόδι*.

## Στην ιατρική
Η ιατρική ονομασία η οποία δεν έχει αποσαφηνιστεί με αποδείξεις προέρχεται από τον Αμερικανό ορθοπεδικό χειρούργο Ντάντλεϊ Τζόι Μόρτον (*Dudley Joy Morton*), ο οποίος αρχικά το περιέγραψε ως *τριάδα του Μόρτον* και είναι επίσης γνωστό και ως *σύνδρομο του Μόρτον* ή *σύνδρομο ποδιού του Μόρτον*, με τα χαρακτηριστικά του να είναι ένα εκ γενετής μικρό μετατάρσιο κόκκαλο, ένα υπερκινητικό τμήμα στο πρώτο μετατάρσιο, και κάλοι κάτω από τον 2ο και 3ο μετατάρσιο.

Το κυριότερο σύμπτωμα που παρατηρείται όταν υπάρχει ο δάχτυλος του Μόρτον στα δάχτυλα του ποδιού, είναι η εμφάνιση κάλων ή μια ενόχληση στο μπροστινό μέρος του πέλματος στη βάση του δεύτερου δαχτύλου. Η κεφαλή του πρώτου μετατάρσιου (μεγάλο δάχτυλο) κανονικά επωμίζεται το μεγαλύτερο μέρος του βάρους που πηγαίνει συνολικά στα δάχτυλα, αλλά επειδή ο δεύτερος μετατάρσιος είναι μακρύτερος το βάρος μεταφέρεται εκεί. Υπάρχει επίσης ενδεχόμενο να εμφανιστεί πόνος στην αψίδα ανάμεσα στα δύο δάχτυλα, ανάμεσα στον πρώτο και δεύτερο μετατάρσιο.

Η πάθηση γνωστή ως νεύρωμα Μόρτον δεν σχετίζεται με το δάχτυλο του Μόρτον, και έχει ονομαστεί από ένα διαφορετικό άτομο, τον Τόμας Τζωρτζ Μόρτον (*Thomas George Morton*) κατά τον 19ο αιώνα.

Όλα τα παραπάνω δεν αποτελούν κοινή παραδοχή στην ιατρική κοινότητα.

## Παραπομπές



## Εξωτερικοί σύνδεσμοι
* Footloose in Archaelogy - by Phyllis Jackson*,* Current Archaelogy (μελέτη σχετικά με τα Βρετανικά πόδια)

Κατηγορία:Κλασική τέχνη
Κατηγορία:Ορθοπεδική
Πους (μονάδα μήκους)

Ο **πους** (σύγχρονα ελληνικά: πόδι) ήταν μονάδα μέτρησης μήκους η οποία χρησιμοποιούνταν στην αρχαία Ελλάδα.

Οι αρχαίοι Έλληνες εμφανίζονται κατά τον 7ο αιώνα π.Χ. να υιοθέτησαν τον αιγυπτιακό πήχυ, ο οποίος ισούταν με 52,39 εκ., και διαχώρισαν το μήκος του σε δυο μέρη: 32,38 και 20 εκ, όπου η επιλογή της μιας ή της άλλης τιμής προς χρήση γινόταν ανάλογα με το ύψος του γλυπτού.

Σε γλυπτό που βρέθηκε στη Σαλαμίνα, το οποίο μοιάζει με τον άνθρωπο του Βιτρούβιου ή του Λεονάρντο ντα Βίντσι, υπάρχουν δυο μονάδες μέτρησης του ποδιού, ο ένας είναι ο *μικρός Ελληνικός πους* με μήκος 30,2 εκ. και ο άλλος πιθανότατα ο *βασιλικός Ελληνικός πους* είναι 32,2,εκ. Το πρωτότυπο βρίσκεται στο Αρχαιολογικό Μουσείο το Πειραιά, ενώ στο Αρχαιολογικό Μουσείο της Σαλαμίνας υπάρχει ακριβές αντίγραφο.

Υπήρξαν διάφορες εκδόσεις της μονάδας, όπως ο πους της Ηράκλειας στη Μεγάλη Ελλάδα, ο πους της Αίγινας, ο ολυμπιακός πους και άλλοι. 

## Παραπομπές


## Δείτε επίσης
* Στάδιο (μονάδα μήκους)

Κατηγορία:Μονάδες μήκους
Γιαν Ντε Γιόνγκε

Ο Γιαν Ντε Γιόνγκε είναι Ολλανδός προπονητής ποδοσφαίρου και πρώην ποδοσφαιριστής. Ως ποδοσφαιριστής συμμετείχε στις ΦΚ Χρόνινγκεν, ΣΚ Χέρενφεν και FC ΦΚ Έμεν. Στην προπονητική του καριέρα ανέλαβε τις ΦΚ Έμεν, Ντε Χράαφσχαπ, ΣΚ Χέρενφεν, Χεράκλες Αλμέλο και Νέα Σαλαμίνα Αμμοχώστου.

## Πηγές
* Σαλαμίνα: Εποχή Γιαν ντε Γιόνγκε
* Σέρβος ή Ολλανδός;

Κατηγορία:Ολλανδοί ποδοσφαιριστές
Κατηγορία:Ολλανδοί προπονητές ποδοσφαίρου
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές ΣΚ Χέρενφεν
Κατηγορία:Ποδοσφαιριστές ΦΚ Έμεν
Κατηγορία:Προπονητές ποδοσφαίρου ΦΚ Έμεν
Κατηγορία:Προπονητές ποδοσφαίρουν Ντε Χράαφσχαπ
Κατηγορία:Προπονητές ποδοσφαίρου Χεράκλες Άλμελο
Κατηγορία:Προπονητές ποδοσφαίρου Νέας Σαλαμίνας
Γιάννης Παυλάκος

Ο **Γιάννης Παυλάκος** (πέθανε στις 30 Ιουνίου 2009) ήταν Έλληνας αρχηγός ένοπλης ομάδας και μέλος της εθνικιστικής αντιστασιακής Οργάνωσης Χ που την περίοδο της «λευκής τρομοκρατίας» και εν συνεχεία του ελληνικού εμφυλίου πολέμου πρωταγωνίστησε σε βιαιότητες και σφαγές σε βάρος αριστερών (αλλά όχι μόνο) της Λακωνίας και της Μεσσηνίας.

Ο Παυλάκος ήταν αρχηγός συμμορίας ενόπλων, που αριθμητικά ξεπερνούσε τα 300 άτομα.

## Πηγές


παυλακος γι
Κατηγορία:Έλληνες αντιστασιακοί
Αθλητικό Κέντρο Γλαύκος Κληρίδης

Το **Αθλητικό Κέντρο «Γλαύκος Κληρίδης»** είναι αθλητικό κέντρο αθλητισμού, το οποίο βρίσκεται στον Αγρό Λεμεσού, στην Κύπρο. Στις εγκαταστάσεις του μπορούν να γίνουν προετοιμασίες, προπονήσεις καθώς επίσης και διεξαγωγή αγώνων για 34 αθλήματα. Το Αθλητικό Κέντρο φέρει το όνομα του πρώην προέδρου της Κυπριακής Δημοκρατίας, Γλαύκου Κληρίδη για την προσφορά του στην κοινότητα του Αγρού, από όπου και κατάγεται. 

Περιλαμβάνει κεντρική αίθουσα αθλοπαιδιών και ομαδικών αθλημάτων (καλαθοσφαίριση, πετοσφαίριση, χειροσφαίριση, ποδόσφαιρο σάλας), αίθουσες με τάπητα για την διεξαγωγή αθλημάτων πολεμικών τεχνών (πυγμαχίας, πάλης, τζούντο), τοιχοσφαίριση, αίθουσα ενόργανης γυμναστικής, γυμναστήριο, ηλεκτρονικό πίνακα, δημοσιογραφικά θεωρεία για τηλεοράσεις, ραδιόφωνα και γραπτό τύπο, αίθουσα τηλεπικοινωνιών, ιατρείο, αίθουσα σάουνα και αίθουσα ντόπινγκ κοντρόλ, αίθουσα γραμματείας, κυλικείο, αποδυτήρια και άλλες αίθουσες. Επίσης διαθέτει κλειστή αίθουσα κολυμβητηρίου με πισίνα 25μ και 8 διαδρόμων.

Το έργο πραγματοποιήθηκε από τον Κυπριακό Οργανισμό Αθλητισμού. Βρίσκεται στο κέντρο του χωριού, απέναντι από το ιστορικό Απεήτιο Γυμνάσιο Αγρου. Η κατασκευή του ξεκίνησε στα τέλη του 2003 και ολοκληρώθηκε το 2006. Η κεντρική αίθουσα έχει χωρητικότητα 500 ατόμων και χρησιμοποιείται από την ομάδα του Αχιλλέα Αγρού στους εντός έδρας αγώνες του πρωταθλήματος Β Κατηγορίας. 

Στις 8 Φεβρουαρίου 2015 πραγματοποιήθηκε στο αθλητικό κέντρο ο τελικός του Κυπέλλου Κύπρου Καλαθόσφαιρας Β' Κατηγορίας μεταξύ των ομάδων ΑΠΟΠ Πάφου και ΑΕΖ Ζακακίου. Κυπελλούχος αναδείχθηκε η ομάδα του ΑΠΟΠ Πάφου.

Λόγω του ιδιαίτερα δροσερού κλίματος καθ΄ όλη τη διάρκεια του χρόνου στο χωριό Αγρός, πολλές ομάδες (κυρίως από Ρωσία) επιλέγουν τον Αγρό και το Αθλητικό Κέντρο για να πραγματοποιήσουν το βασικό στάδιο της προετοιμασίας τους.

## Παραπομπές


Γλαυκος Κληριδης
Κατηγορία:Καλαθοσφαίριση στην Κύπρο
Τζόελ Χάστινγκς Μέτκαλφ

Ο **Τζόελ Χάστινγκς Μέτκαλφ** (, 4 Ιανουαρίου 186623 Φεβρουαρίου 1925) ήταν Αμερικανός ερασιτέχνης αστρονόμος και πάστορας.

## Βιογραφικά στοιχεία
Γεννήθηκε στη Μήντβιλ της Πενσυλβάνια και απεφοίτησε από τη Θεολογική Σχολή του Πανεπιστήμιο Χάρβαρντ το 1892. Ο πατέρας του υπήρξε βετεράνος του Αμερικανικού Εμφύλιου Πολέμου, κατά τον οποίο έχασε το ένα του πόδι και αιχμαλωτίσθηκε. Ο Τζόελ υπηρέτησε ως πάστορας των Ουνιταριανών στο Μπέρλινγκτον του Βερμόντ, στο Τάουντον και στο Γουίντσεστερ της Μασαχουσέτης, καθώς και στο Πόρτλαντ του Μέιν, όπου και απεβίωσε. Εκτός από τις αστρονομικές παρατηρήσεις του, ο Μέτκαλφ υπήρξε και εξαιρετικός σχεδιαστής-κατασκευαστής οπτικών οργάνων και στοιχείων.

## Ανακαλύψεις
Ανεκάλυψε 10 μεταβλητούς αστέρες, 5 κομήτες, μεταξύ των οποίων και τους περιοδικούς 23P/Brorsen-Metcalf και 97P/Metcalf-Brewington, αλλά και 41 αστεροειδείς:

## Ονομάσθηκαν προς τιμή του
* Ο αστεροειδής 792 Μετκαλφία (Metcalfia)

## Παραπομπές


## Πηγές
* S.I. Bailey: ''Joel Hastings Metcalf''. *Popular Astronomy*, τόμος **33** (1925), σελ. 493
* 

## Εξωτερικοί σύνδεσμοι
* δημοσιεύσεις του J. H. Metcalf στο Astrophysics Data System 

Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Ακάλλη

Η **Ακάλλη** ήταν κόρη του Μίνωα και της Πασιφάης, πριγκίπισσα της Κρήτης.

## Σχέσεις με θεούς

Μια αρχαία κρητική παράδοση τη θέλει μητέρα του Κύδωνα μαζί με τον Ερμή. Άλλες αφηγήσεις θεωρούν τον Κύδωνα γόνο της Ακάλλης με τον Απόλλωνα. Άλλοι θεωρούν ότι η Ακάλλη είχε άλλον έναν γιο με τον Ερμή, τον Νάξο, ιδρυτή της Νάξου. Μια άλλη παράδοση αναφέρει ότι η Ακάλλη και ο Απόλλωνας έκαναν έναν γιο, τον Μίλητο. Φοβούμενη την οργή του πατέρα της, η Ακάλλη εγκατέλειψε το παιδί, αλλά ο Απόλλωνας διέταξε τους λύκους να το αναθρέψουν μέχρι να το πάρουν οι βοσκοί. Ο Μίλητος αργότερα ίδρυσε την ομώνυμη πόλη.

Άλλες παραδόσεις την θέλουν μητέρα του Αμφίθεμη, και πάλι απ' τον Απόλλωνα. Τον γέννησε στη Λιβύη, όπου ο Μίνως είχε εξορίσει την έγκυο Ακάλλη επειδή είχε παράνομη σχέση. Ο Απολλώνιος ο Ρόδιος έγραψε επίσης ότι γιος της με τον θεό Απόλλωνα ήταν ο Γαράμας, γενάρχης των Γαράμαντων Βερβέρων, τον γέννησε επίσης την εποχή που εξορίστηκε από τον πατέρα της στην βόρεια Αφρική. Ένας άλλος γιος της Ακάλλης και του Απόλλωνα ήταν ο Οάξης, επώνυμος ήρωας μιας πόλης στην Κρήτη. 

Τέλος, ο Παυσανίας αναφέρει ότι όταν ο Απόλλωνας εξορίστηκε για να καθαριστεί από τη δολοφονία του Πύθωνα, ερωτεύτηκε την Ακάλλη (που λέγεται ότι ήταν νύμφη σε αυτή τη συγκεκριμένη έκδοση) και ότι από την ένωσή τους γεννήθηκαν ο Φυλακίδης και Φίλανδρος. Οι άνθρωποι της κρητικής πόλης Ελύρου έστειλαν στους Δελφούς ένα χάλκινο άγαλμα μιας κατσίκας που θηλάζει αυτά τα δύο παιδιά, γεγονός που υποδηλώνει ότι πρέπει να εγκαταλείφθηκαν από τη μητέρα τους.

## Παραπομπές

Κατηγορία:Πρόσωπα της ελληνικής μυθολογίας
Κατηγορία:Πριγκίπισσες στην Ελληνική μυθολογία
Κατηγορία:Γυναίκες του Απόλλωνα
Τι απέγινε η Μπέιμπι Τζέιν; (αποσαφήνιση)

Ο τίτλος ***Τι απέγινε η Μπέιμπι Τζέιν;*** μπορεί να αναφέρεται στα εξής:

*Τι απέγινε η Μπέιμπι Τζέιν; (μυθιστόρημα), μυθιστόρημα από τον Χένρι Φάρελ γραμμένο το 1960.
*Τι απέγινε η Μπέιμπι Τζέιν; (ταινία, 1962), αμερικάνικη ταινία ψυχολογικού θρίλερ παραγωγής 1962, βασισμένη στο ομώνυμο μυθιστόρημα.
*Τι απέγινε η Μπέιμπι Τζέιν; (ταινία 1991), τηλεοπτική ταινία του σταθμού ABC παραγωγής 1991 και βασισμένη επίσης στο ομώνυμο μυθιστόρημα.
Δεκαετία

Η **δεκαετία** είναι μία χρονική περίοδος ίση με 10 έτη (χρόνια). Ο όρος αναφέρεται συχνότερα στις «ημερολογιακές» δεκαετίες, που είναι συνδεδεμένες σε κάποιο συγκεκριμένο ημερολόγιο, από την αρχή του οποίου και αρχίζει η μέτρησή τους. Ωστόσο μπορεί να αναφέρεται και σε χρονικό διάστημα που αρχίζει οποτεδήποτε. Συχνά, για λόγους συντομίας, αναφέρονται τα δύο τελευταία μόνο ψηφία του πρώτου έτους της δεκαετίας π.χ. «δεκαετία του ΄60.» Για παράδειγμα, η δεκαετία του 2020 περιλαμβάνει τα χρόνια 2020 έως 2029.

## Δείτε επίσης
* Αιώνας
* Χιλιετία

Κατηγορία:Μονάδες χρόνου